stanford-oval/wikipedia huggingface dataset:
אלק גינס
ביוגרפיה

אלק גינס נולד בלונדון. הוא לא הכיר את אביו, ועד גיל 14 גם לא ידע ששם משפחתו גינס. לפני שהתחיל להופיע כשחקן עבד כקופירייטר במשרד פרסום. ב-1936 הופיע לראשונה בתיאטרון "אולד ויק" הלונדוני. ב-1938 התחתן עם השחקנית והמחזאית מרולה סלמן, וב-1940 נולד בנם מתיו.
במלחמת העולם השנייה שירת בצי המלכותי. הוא השתתף בפלישה לסיציליה ולאי אלבה, ואחרי כן בהעברת אספקה לפרטיזנים היוגוסלבים.
תפקידיו המשמעותיים הראשונים בקולנוע היו בשורה של קומדיות שהופקו בשנות החמישים באולפני אילינג. אולפנים אלה היו שם דבר בעולם לקומדיות בריטיות, ואפשרו לגינס להפגין את היכולת הקומית הווירטואוזית שלו. הוא גילם שמונה דמויות שונות בסרט "דם כחול" (Kind Hearts and Coronets). בתקופה זו השתתף גם בסרטים "חביבי הנשים", "כנופיית לבנדר היל" ו"האיש בחליפה הלבנה".
ב-1952 קיבל תפקיד ראשי רומנטי בסרט "הקלף" (The Card) לצדה של פטולה קלארק. ב-1954, במהלך צילומי הסרט "האב בראון" (Father Brown), המיר את דתו לקתולי, והיה נוצרי אדוק עד סוף ימיו.
ב-1956 השתתף בתפקיד ראשי בסרט "הברבור" לצדה של גרייס קלי.
פריצת הדרך שלו בקולנוע הייתה כשנבחר לגלם את תפקיד הקולונל בסרטו של דייוויד לין, "הגשר על הנהר קוואי". התפקיד זיכה את גינס בפרס אוסקר לשחקן הטוב ביותר לשנת 1957.
כמה מתפקידיו המפורסמים ביותר היו בסרטיו של הבמאי דייוויד לין, בהם הופעות בסרטים "תקוות גדולות", "אוליבר טוויסט", "לורנס איש ערב", "ד"ר ז'יוואגו" ו"המעבר להודו".
ב-1959 קיבל ממלכת בריטניה תואר אבירות על הישגיו בקולנוע ובתיאטרון.
בשנת 1970 החל להופיע בטלוויזיה, וזכה להצלחה כשגילם את דמותו של המרגל ג'ורג' סמיילי בסדרה על פי ספריו של ג'ון לה קארה "החפרפרת" ו"כל אנשי סמיילי".
ב-1977 בחר בו ג'ורג' לוקאס לגלם את דמותו של אובי-וואן קנובי במלחמת הכוכבים. על אף שזהו אחד התפקידים הידועים ביותר שלו, לא אהב גינס את התפקיד, וסיפר כי דחק בלוקאס "להרוג" את הדמות.
הוא היה מועמד לאוסקר על תפקידו במלחמת הכוכבים, ועל תפקידו כמר דוריט בסרט "דוריט הקטנה" (על פי הספר דוריט הקטנה של צ'ארלס דיקנס). ב-1980 קיבל פרס אוסקר מיוחד על תרומתו לקולנוע.
גינס עסק בקריינות של קטעי שירה קלאסית אנגלית, ובהם מיצירות שייקספיר.
אלק גינס מת בגיל 86 ממחלת הסרטן, ונקבר בפטרספילד בהמפשייר שבאנגליה.
הערות שוליים

↑  זאב רב נוף, השגעון הטראגי, דבר, 26 באוקטובר 1958
↑  אורי קליין, "החפרפרת": יצירה מאופקת, נבונה ומכובדת, באתר הארץ, 22 בנובמבר 2011
↑  ניב הדס, בחייאת, תפסיקו להתעלל בגופה של "מלחמת הכוכבים", באתר הארץ, 7 ביולי 2022
↑  נסים דיין, צידו הבהיר של הירח, חדשות, 15 בדצמבר 1988
יפתח אילן, דיקנס הישן והטוב - "דוריט הקטנה" (בריטניה, 1988), במאית: כריסטין אדזארד, שחקנים: אלק גינס, דרק ג'קובי, שרה פיקרינג, ג'ואן גרינווד, כל העיר, 3 במרץ 1989
↑  אורי קליין, המלצת השבוע - האיש שלנו בהוואנה, באתר הארץ, 14 בנובמבר 2005
↑  יעל ישראל, קולנוע יעל ישראל שעמום מרתק "קומץ עפר" (בריטניה, 1988), במאי: צ'ארלס סטאריג', שחקנים: ג'יימס ווילבי, קריסטין סקוט תומאס, רופרט גרייבס, אנג'ליקה יוסטון, ג'ודי דנץ, אלק גינס, כל העיר, 10 במרץ 1989
| --- | --- |
בקרת זהויות :  NLI: 987007452183105171  PLWABN: 9810604882505606  BIBSYS: 90190631  BNC: 000045818  BNE: XX1163231  BnF: cb12003082b (data)  CiNii: DA0148910X  GND: 118809067  ICCU: MILV099717  ISNI: 0000 0001 0932 4608  LCCN: n84008382  LNB: 000318562  MusicBrainz: f7bac413-1926-4b1a-98b0-4e1bf96ba9f2  NKC: jn19990002980  NLA: 35290140  NLK: KAC2020L6072  NTA: 071260854  SELIBR: 227967  SNAC: w6dn47t8  SUDOC: 028094549  Trove: 899425  VIAF: 109034938   WorldCat (עם VIAF): 109034938
ברטי קארוול

| --- | --- |

 לידה:  6 בספטמבר 1977 (בן 47) לונדון, אנגליה, הממלכה המאוחדת 
 שם לידה:  רוברט יו קארוול
 מדינה:  הממלכה המאוחדת 
 תקופת הפעילות:  מ-2003 
 עיסוק:  שחקן, זמר, במאי
 מקום לימודים:  האקדמיה המלכותית לאמנות הדרמה (2003)  אוניברסיטת סאסקס 
 פרסים והוקרה:  פרס לורנס אוליבייה לשחקן הטוב ביותר בתפקיד משנה (2018)  פרס עולם התיאטרון (2013) 
 פרופיל ב-IMDb
 
רוברט יו קארוול (באנגלית: Robert Hugh Carvel; נולד ב-6 בספטמבר 1977) הוא שחקן אנגלי המוכר בשם ברטי קארוול וידוע בעיקר מהופעותיו במחזות זמר.
ביוגרפיה

קארוול נולד בשכונת מרילבון שבלונדון. הוא בנם של פסיכולוגית ועיתונאי. הוא למד ב-University College School, וסיים תואר בהצטיינות באוניברסיטת סאסקס. אחר כך התקבל לאקדמיה המלכותית לאמנות הדרמה, הוא קיבל מלגה עבור שכר הלימוד, וסיים את הלימודים ב-2003.
ביוגרפיה > תיאטרון

קארוול הופיע במחזה "Revelations" בתיאטרון המפסטד, במחזה "רוז ברנד" בתיאטרון ארקולה, בתפקיד אלכסנדר אשברוק בהפקות של התיאטרון המלכותי הלאומי בשנים 2005–2006 וב-2006–2007 למחזה "קוראם בוי" מאת הלן אדמונדסון, במחזה "חיי גלילאו" בתיאטרון הלאומי, במחזה "The Man of Mode" שוב בתיאטרון הלאומי, במחזמר "המצעד" בדונמאר ורהאוס, ובמחזמר "מטילדה" בתיאטרון קיימברידג' בהפקת הלהקה השייקספירית המלכותית.
ב-2008 היה קארוול מועמד לפרס אוליבייה לשחקן הטוב ביותר במחזמר על הופעתו במחזמר "המצעד". ב-2012 זכה בפרס אוליבייה על גילום דמותה של מיס טראנצ'בול במחזמר "מטילדה", הפקה שזכתה בשישה פרסי אוליבייה נוספים. קארוול זכה גם בפרס TMA על ההופעה הטובה ביותר במחזמר, והיה מועמד לפרס איבנינג סטנדרד הלונדוני. הוא גילם את אנריקו במחזה "Damned By Despair" בתיאטרון המלכותי הלאומי.
במרץ 2013 חזר קארוול להופיע בתפקיד מיס טראנצ'בול במחזמר "מטילדה" בתיאטרון שוברט בברודוויי. על הופעתו זו זכה בפרס דרמה דסק לשחקן המצטיין במחזמר, והיה מועמד לפרס טוני לשחקן הטוב ביותר במחזמר.
מאוגוסט עד אוקטובר 2015 שיחק קארבל בתפקידי פנתאוס ואגאווה במחזה "הבאקכות" בתיאטרון אלמיידה. בנובמבר אותה שנה הופיע בתפקיד יאנק במחזה "הקוף השעיר" בתיאטרון אולד ויק.
בפברואר 2016 הודיע קארוול על עבודתו הראשונה כבמאי. הוא ביים את המחזה "Strife" בתיאטרון מינרווה שבצ'יצ'סטר, שהוצגה לראשונה באוגוסט 2016.
בספטמבר 2017 גילם קארוול את דמותו של רופרט מרדוק במחזה "Ink" מאת ג'יימס גרהאם.
ביוגרפיה > תפקידים נוספים

קארוול הופיע בתפקידים אחדים בסרטים ובסדרות טלוויזיה בהם בסדרה "האנשים הלא נכונים", בפרק "הניסוי של לזרוס" בסדרה "דוקטור הו", בפרק "הבנקאי העיוור" בסדרה "שרלוק", בסדרת הדרמה "Bombshell", בסרט הטלוויזיה "הוקינג", במיני-סדרה "The Crimson Petal and the White", במחזה "כסף", ובפרק "The Great and the Good" בסדרה "רציחות במידסומר". הוא גילם את לורד קרמרת'ן במיני-סדרה "ג'ון אדמס", ואת בעלה השני של אגאתה כריסטי מקס מלוואן בדוקו-דרמה "Agatha Christie: A Life in Pictures". קארוול גילם את במטבואה בסרט הקולנוע "עלובי החיים" המבוסס על המחזמר באותו שם. קארוול הוא הקול של הסוכן האימפריאלי במשחק התפקידים "Star Wars: The Old Republic".
ב-2015 כיכב קארוול בעיבוד של ערוץ BBC One לרומן "ג'ונתן סטריינג' ומר מורל" מאת סוזאנה קלארק לצדו של אדי מארסן בתפקיד גילברט נורל. הוא גילם את דמותו של ניק קלג בדרמה "קואליציה" של ערוץ 4, ובספטמבר הופיע בתפקיד הבעל הבוגד של סוראן ג'ונס בסדרה "דוקטור פוסטר". צילומי העונה השנייה של הסדרה החלו בספטמבר 2016 והשידור החל בספטמבר 2017.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2004 | הוקינג | Hawking | ג'ורג' אליס | סרט טלוויזיה |
| 2004 |  | Agatha Christie: A Life in Pictures | מקס מלוואן |  |
| 2005 | בטהובן | Beethoven | פרדיננד רייס |  |
| 2006 |  | Bombshell | לוטננט רודי פרוסט | סדרת טלוויזיה (7 פרקים) |
| 2006 | הולבי סיטי | Holby City | מרטין פיליפס | בפרק ""Looking After Number One" |
| 2007 | דוקטור הו | Doctor Who | איש מסתורי | בפרק "The Lazarus Experiment" |
| 2008 | ג'ון אדמס | John Adams | לורד קרמרת'ן | בפרק "Reunion" |
| 2009 | בראשית | Primeval | ראיין מייסון | סדרת טלוויזיה (פרק אחד) |
| 2009 | להעיר את המתים | Waking the Dead | ד"ר דנץ' | בפרק "End Game" |
| 2009 | רציחות במידסומר | Midsomer Murders | ג'סטין הופר | בפרק "The Great and the Good" |
| 2010 | שרלוק | Sherlock | סבסטיאן וילקס | בפרק "The Blind Banker" |
| 2010 |  | Just William | הדוד נוויל | בפרק "Parrots for Ethel" |
| 2011 |  | The Crimson Petal and the White | אשוול | מיני-סדרה |
| 2011 |  | Hidden | אלכסנדר ונטוורת' | מיני-סדרה |
| 2012 | עלובי החיים | Les Misérables | במאטבואה |  |
| 2012 |  | Restless | מייסון הרדינג | מיני-סדרה |
| 2014 | בבילון | Babylon | פין | מיני-סדרה |
| 2014 | האנשים הלא נכונים | The Wrong Mans | נייתן קרוס | בפרק "White Mans" |
| 2015 | קואליציה | Coalition | ניק קלג | סרט טלוויזיה |
| 2015 | ג'ונתן סטריינג' ומר נורל | Jonathan Strange & Mr Norrell | ג'ונתן סטריינג' | מיני-סדרה |
| 2015– | דוקטור פוסטר | Doctor Foster | סיימון פוסטר | שתי עונות |
| 2016 | חרוזים נלוזים | Revolting Rhymes | תפקידים שונים | דיבוב; סרט טלוויזיה של BBC One |
| 2017 | הכתר | The Crown | רובין דיי | סדרת טלוויזיה (פרק אחד) |
| 2018 |  | Big Cats | קריינות | 3 פרקים |
| 2020 | תעלומת המגייה השחורה | The Pale Horse | זכ'ריה אוסבורן | מיני-סדרה |
| 2020 | בגדאד סנטרל | Baghdad Cenrral | פרנק טמפל | תפקיד ראשי; 6 פרקים |
| 2021 | הטרגדיה של מקבת' | The Tragedy of Macbeth | בנקו | סרט קולנוע |
| 2021 - הווה | דלגליש (אנ') | Dalgliesh | אדם דלגליש (אנ') | תפקיד ראשי (2 עונות); 12 פרקים |
| 2022 - הווה | הכתר | The Crown | טוני בלייר | תפקיד משני (עונות 6-5) |
| TBA |  | האביר משבע הממלכות | ביילור טארגאריין | סדרה עתידית של HBO |
תפקידים בתיאטרון

| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | שם | שם באנגלית | תפקיד | תיאטרון | הערות |
| 2003 |  | Revelations | ג'ק | תיאטרון המפסטד |  |
| 2004 |  | Victory? A Musical Drama For Peace | אורי | דונמאר ורהאוס |  |
| 2005 |  | Rose Bernd | היינזל / שוטר | להקת התיאטרון של אוקספורד / תיאטרון ארקולה |  |
| 2004 | מקבת' | Macbeth | מקבת' | תיאטרון יוניון, לונדון |  |
| 2005 | דוקטור פאוסטוס | Faustus | פאוסטוס | תיאטרון אטסטרה |  |
| 2005–2007 | קוראם בוי | Coram Boy | אלכסנדר אשברוק (המבוגר) | התיאטרון המלכותי הלאומי |  |
| 2005 | פרופסור ברנהרדי | Professor Bernhardi | ד"ר קורט / פרופסור פיליץ | התיאטרון המלכותי הלאומי |  |
| 2006 | חיי גליליאו | The Life of Galileo | לודוביקו מרסילי | התיאטרון המלכותי הלאומי |  |
| 2007 |  | The Man of Mode | מדליי | התיאטרון המלכותי הלאומי |  |
| 2008 |  | The Pride | אוליבר | תיאטרון רויאל קורט |  |
| 2008 | המצעד | Parade | ליאו פרנק | דונמאר ורהאוס |  |
| 2008 |  | The Circle | אדוארד לוטון | צ'יצ'סטר / סיבוב הופעות |  |
| 2009 |  | Rope | רופרט קאדל | תיאטרון אלמיידה |  |
| 2011 | ד"ר די | Dr Dee | ד"ר די | תיאטרון פאלאס, מנצ'סטר |  |
| 2010–2013 | מטילדה | Matilda the Musical | מיס טראנצ'בול | תיאטרון קאונטריארד 9 בנובמבר 2010 - 30 בינואר 2011 |  |
| 2010–2013 | מטילדה | Matilda the Musical | מיס טראנצ'בול | תיאטרון קיימברידג' 25 באוקטובר 2011 - יולי 2012 |  |
| 2010–2013 | מטילדה | Matilda the Musical | מיס טראנצ'בול | תיאטרון שוברט, ברודוויי 4 במרץ 2013 - 1 בספטמבר 2013 |  |
| 2011 |  | Damned By Despair | אנריקו | התיאטרון המלכותי הלאומי |  |
| 2015 | הבאקכות | Bakkhai | פנתאוס, אגאווה | תיאטרון אלמיידה |  |
| 2015 | הקוף השעיר | The Hairy Ape | יאנק | תיאטרון אולד ויק |  |
| 2016 |  | Splendid's | שוטר | טרפלגאר סטודיו |  |
| 2017–2018 |  | Ink | רופרט מרדוק | תיאטרון אלמיידה תיאטרון הדוכס מיורק |  |
משחקי וידאו

| שנה | שם | תפקיד |
| --- | --- | --- |
| 2008 | Haze | שיין קרפנטר |
| 2011 | Star Wars: The Old Republic | Male Imperial Agent |
| 2012 | The Secret World | אל היער, קליסטו |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2008 | פרס לורנס אוליבייה | השחקן הטוב ביותר במחזמר | המצעד | מועמדות |
| 2012 | פרס איבנינבג סטנדרד | השחקן הטוב ביותר | מטילדה | מועמדות |
| 2012 | פרס לורנס אוליבייה | השחקן הטוב ביותר במחזמר | מטילדה | זכייה |
| 2012 | פרס TMA | ההופעה הטובה ביותר במחזמר | מטילדה | זכייה |
| 2013 | פרס דרמה דסק | השחקן המצטיין במחזמר | מטילדה | זכייה |
| 2013 | פרס טוני | השחקן הטוב ביותר במחזמר | מטילדה | מועמדות |
מערב טיין שאן

מערב טיין שאן הוא אתר מורשת עולמית של ארגון אונסק"ו במרכז אסיה. אתר המורשת העולמית חוצה גבולות וכולל אזורים במדינות קזחסטן, קירגיזסטן ואוזבקיסטן.
רקע

טיין שאן הוא רכס הרים גבוה באזור טורקסטן רבתי שבמרכז אסיה. הוא משתרע לאורך 2,500 קילומטרים ממזרח למערב. חלקו המזרחי נמצא באזור האוטונומי שינג'יאנג של הקבוצה האתנית של האויגורים בצפון-מערב הרפובליקה העממית של סין, בעוד שחלקו המערבי משתרע על פני מדינות מרכז אסיה קזחסטן, קירגיזסטן, טג'יקיסטן ואוזבקיסטן. יחד עם הרי אלטאי בצפון, הרי קונלון בדרום והרי פמיר במערב, מהווה רכס טיין שאן את עמוד השדרה ההררי של מרכז אסיה. זוהי שרשרת ההרים הגדולה ביותר באזור הצחיח הממוזג בעולם, והיא גם רכס ההרים המבודד הגדול ביותר שנמתח ממזרח-מערב בעולם.
הנופים של מערב טיין שאן מגוונים: ניתן למצוא קניונים, פסגות גבוהות וקרחונים, אך גם אדמות ביצות, אדמות דשא וערבות. האקלים הוא יבשתי מובהק עם חורפים קרים ומושלגים בניגוד לקיצים חמים ויבשים. תנאי האקלים משתנים עוד יותר על ידי השטח ההררי אשר יוצר מיקרו אקלימים והבדלים אנכיים בולטים באקלים ובאקולוגיה. גובה אתר המורשת מערב טיין שאן על מרכיביו השונים נע בין 700 ל-4,503 מטרים מעל גובה פני הים. אחוז גבוה של אנדמיות נרשם באזור ובמקומות מסוימים עדיין נשמרו החי והצומח מהיורה. לדברי איגוד שימור הטבע הגרמני, הבעיות הגדולות ביותר באזורי מערב טיין שאן הן רעיית יתר, דלדול משאבי הטבע ופיתוח תשתיות נוסף, כמו גם שינויי האקלים.
הכרה כאתר מורשת עולמית

הרי מערב טיין שאן נוספו לרשימת אתרי המורשת העולמית של אונסק"ו בשנת 2016 בהחלטה במסגרת המושב ה-40 של הוועדה למורשת עולמית. האזור שוכן ממערב להרי טיין שאן בשינג'יאנג, אתר מורשת עולמית של אונסק"ו שנוסף לרשימת המורשת העולמית ב-2013.
בנימוק להוספת האתר לרשימה נכתב בין היתר:
מערב טיין-שאן מייצג מגוון ויופי יוצאי דופן של פסיפס של נופים, שילוב ייחודי של סוגים שונים של מערכות אקולוגיות, מגוון יוצא דופן של בעלי חיים וצמחייה כולל חלק ניכר של מינים וקהילות אנדמיות, כמו גם מספר רב של מינים נדירים ומינים מאוימים.
קריטריון (X): מערב טיין-שאן תומך במגוון יוצא דופן של מיני צמחים ובעלי חיים ברמה גבוהה של אנדמיות ומינים רבים בעלי חשיבות שימור עולמית.
אזורים מוגנים

אתר המורשת העולמית כולל שלושה עשר אתרים, שבעה מהם נמצאים בקזחסטן, ארבעה בקירגיזסטן ושניים באוזבקיסטן. לאלה יש שטח מוגן כולל של כ-5,000 קילומטרים רבועים. עבור חלקם, רק האתר עצמו הוא חלק מהמורשת העולמית, אחרים מוקפים באזור חיץ עם הגנה פחותה יותר. האתרים כוללים שמורות טבע קיימות או פארקים לאומיים או חלק אחד או יותר מהם. רוב האתרים נמצאים בסמוך למפגש שלוש המדינות.
| מספר מזהה | שם | מדינה | קואורדינטות | שטח האתר בקמ"ר | אזור החיץ  בקמ"ר |
| --- | --- | --- | --- | --- | --- |
| 1490-001 | שמורת הטבע קראטאו | קזחסטן | 43°44′00″N 68°40′44″E﻿ / ﻿43.733333°N 68.678889°E﻿ / 43.733333; 68.678889 | 343 | 174.90 |
| 1490-002 | שמורת הטבע אקסו ג'באגלי החלק העיקרי | קזחסטן | 42°16′34″N 70°40′27″E﻿ / ﻿42.276111°N 70.674167°E﻿ / 42.276111; 70.674167 | 1,317.04 | 258 |
| 1490-003 | שמורת הטבע אקסו ג'באגלי האתר הפלאונטולוגי קראבאסטאו | קזחסטן | 42°56′24″N 69°54′54″E﻿ / ﻿42.94°N 69.915°E﻿ / 42.94; 69.915 | 1 | 0 |
| 1490-004 | שמורת הטבע אקסו ג'באגלי האתר הפלאונטולוגי אולי | קזחסטן | 42°54′18″N 70°00′00″E﻿ / ﻿42.905°N 70°E﻿ / 42.905; 70 | 1.3 | 0 |
| 1490-005 | הפארק הלאומי סאירם-אוגם אזור בורלדאיטו | קזחסטן | 42°41′31″N 70°15′23″E﻿ / ﻿42.691944°N 70.256389°E﻿ / 42.691944; 70.256389 | 269.71 | 49 |
| 1490-006 | הפארק הלאומי סאירם-אוגם אזור אירסו-דובבין | קזחסטן | 42°41′31″N 70°11′18″E﻿ / ﻿42.691944°N 70.188333°E﻿ / 42.691944; 70.188333 | 455.09 | 82 |
| 1490-007 | הפארק הלאומי סאירם-אוגם אזור סאירם-אוגם | קזחסטן | 41°56′24″N 70°04′57″E﻿ / ﻿41.94°N 70.0825°E﻿ / 41.94; 70.0825 | 765.73 | 139 |
| 1490-008 | השמורה הביוספרית סארי-צ'לק | קירגיזסטן | 41°52′25″N 71°56′14″E﻿ / ﻿41.873611°N 71.937222°E﻿ / 41.873611; 71.937222 | 238.68 | 180.80 |
| 1490-009 | שמורת טבע בש-אראל חלק ראשי | קירגיזסטן | 41°35′31″N 70°27′28″E﻿ / ﻿41.591944°N 70.457778°E﻿ / 41.591944; 70.457778 | 1,120.18 | 0 |
| 1490-010 | שמורת טבע בש-אראל  אזור שנדלאש | קירגיזסטן | 42°02′29″N 71°16′26″E﻿ / ﻿42.041389°N 71.273889°E﻿ / 42.041389; 71.273889 | 252.7 | 0 |
| 1490-011 | שמורת טבע פדישה אתה | קירגיזסטן | 41°43′28″N 71°34′42″E﻿ / ﻿41.724444°N 71.578333°E﻿ / 41.724444; 71.578333 | 160.10 | 145.46 |
| 1490-012 | השמורה הביוספרית צ'אטקל אזור מיידנטל | אוזבקיסטן | 41°18′05″N 70°15′18″E﻿ / ﻿41.301389°N 70.255°E﻿ / 41.301389; 70.255 | 247.06 | 0 |
| 1490-013 | השמורה הביוספרית צ'אטקל אזור בשקיזילסי | אוזבקיסטן | 41°12′36″N 69°56′03″E﻿ / ﻿41.21°N 69.934167°E﻿ / 41.21; 69.934167 | 110.18 | 0 |
גאולוגיה

בפועל, אף על פי שאתר המורשת קרוי "מערב טיין שאן", הוא מורכב משני חלקים שהמקור הגאולוגי שלהם שונה לחלוטין: הרי טיין שאן והרי קראטאו. הרי טיין שאן צעירים יחסית בהשוואה להרי קראטאו, מה שגורם להבדלים בצורות נוף ובמאפיינים האקולוגיים. הרי טיין שאן בנויים מסלעי גנייס קריסטלינים שנוצרו בפלאוזואיקון (התורים סילור, דבון וקרבון). שכבה עבה של אבן גיר מהקרבון מכילה כמות גדולה של מאובנים ימיים של חסרי חוליות. הרי קראטאו כוללים סלעי משקע פחמניים ומרבצים של פצלים וחול מהמזוזואיקון עד הקנוזואיקון למרגלות ההרים. בשני האתרים הפלאונטולוגים הקטנים (אתרים מספר 3 ו-4) התגלו בפצלים מאובנים של צמחים ושל בעלי חיים מהיורה. יותר מ-60 מינים של צמחים, וכ-100 מינים של חרקים, רכיכות, סרטנאים, צבים ודגים.
צמחייה

צורות הנוף המגוונות במערב טיין שאן תומכות במגוון ביולוגי עשיר, כולל מספר גדול של מינים אנדמיים (בייחוד בשמורת הטבע קראטאו עם 61 סוגים של בעלי פרחים), ומגוון גדול של חברות צמחים, כולל יערות מעורבים של מחטניים ונשירים, חלקם עם עצי פירות בר. בין המינים בסכנת הכחדה חמורה מין העוזרר Crataegus knorringiana ומין היערה Lonicera karataviensis. יערות עצי האגוזים ופירות הבר הגדלים באזור הם הגדולים מסוגם בעולם וכוללים את המינים: Malus sieversii ו-Malus niedzwetzkyana, שניהם מין של תפוח, כשמשערים ש-Malus sieversii הוא המקור לתפוח התרבותי, המין Armeniaca vulgaris (מין של משמש), פיסטוק, גפן היין, מין העוזרר Crataegus pontica, אגוז מלך, מין השזיף Prunus sogdiana ומין האגס Pyrus regelii.
בעלי חיים

בין החולייתנים החיים במערב טיין שאן נמנו 61 מינים של יונקים, 316 מינים של עופות, 17 מינים של זוחלים, 3 מינים של דו-חיים ויותר מ-20 מינים של דגים. לאזור חשיבות בינלאומית בשל מספר המינים בסכנת הכחדה. בהם מיני העופות: עיט שמש, חובה גדולה, מין היונה Columba eversmanni (אנ'), בז ציידים ורחם, ומיני היונקים: דול מצוי, מין המרמיטה Marmota menzbieri (אנ') נמר השלג וסמור משויש.
הערות שוליים

↑  Centre, UNESCO World Heritage. "Western Tien-Shan". UNESCO World Heritage Centre (באנגלית).
1 2 3 4 5  Advisory Body Evaluation (IUCN)
↑  NABU – Naturschutzbund Deutschland e.V.
↑  Examination of nominations of natural properties to the World Heritage List
↑  Xinjiang Tianshan
↑  Western Tien-Shan Map
רכס צ'אטקל
אגם סארי-צ'לק
אגם סארי-צ'לק
Melkus RS 1000

| --- | --- |

Melkus RS 1000
 מאפיינים כלליים
 יצרן:  Melkus
 שנות ייצור:  1969–1979
 הרכבה:  מזרח גרמניה מזרח גרמניה, דרזדן
 מודל אחריו:  Melkus RS2000 
 מרכב:  Mid engine, rear wheel drive
 אורך:  4,000 מ"מ
 רוחב:  1,700 מ"מ
 גובה:  1,070 מ"מ
 משקל:  850 ק"ג
 בסיס גלגלים:  2,450 מ"מ
 מפרט טכני
 מנוע:  3 צילינדרים, בטור, מנוע שתי פעימות, 982 סמ"ק המפיק 70 כ"ס ב-3,500 סל"ד, יחס דחיסה 8.3:1 (מנוע מרכזי)  3 צילינדרים, בטור, מנוע שתי פעימות, 982 סמ"ק המפיק 90 כ"ס (מנוע מרכזי)  3 צילינדרים, בטור, מנוע שתי פעימות, 982 סמ"ק המפיק 120 כ"ס (מנוע מרכזי)
 הילוכים:  תמסורת ידנית - 5 מהירויות
 מהירות מרבית:  165 קמ"ש
 צריכת דלק:  10 ליטר ל-100 ק"מ
 קשר:  Wartburg 353
 מעצב:  Heinz Melkus
 
Melkus RS 1000 היא מכונית ספורט בעלת מרכב פיברגלס, תוצרת סדנת מכוניות המרוץ "Melkus" (אנ') בניהולו של נהג מרוצי המכוניות לשעבר היינץ מלקוס מגרמניה המזרחית, דרזדן, אשר יוצרה בין השנים 1969–1979.
סך הכול יוצרו 101 יחידות.
"Melkus RS 1000"

בעלת מרכב פיברגלס
מנוע מרכזי
הנעה אחורית
בלמים - מערכת בלימה כפולה, בלמי תוף על כל ארבעת הגלגלים, (בלמי דיסק קדמי - אופציונלי)
מצמד - דיסק בודד יבש
מתלה קדמי - גלגלים עצמאיים עם quadrilaterals, מעיינות סליל טלסקופים הלם, בולמים הידראולים
מתלה אחורי - גלגלים עצמאיים עם משולשי נדנוד, מעיינות סליל ודסקרים הידראולים טלסקופים
מכל דלק - קבולת 60 ליטר
צמיגים: 155 SR 13 (אפשרות נוספת: 165 SR 13)
מרכב הדגם נלקח מדגם המכונית המשפחתית Wartburg 353 תוצרת "Wartburg" (אנ') ממזרח גרמניה
2 דלתות הדגם "Gull-wing door" (אנ') ("דלת של כנף")
מחיר היחידה עמד על 26,800 מרק גרמני (בשנת 1969)
תמונות

דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
דגם  "Melkus RS 1000"
הערות שוליים

↑  איחוד גרמניה מחדש - איחוד גרמניה (בגרמנית: Deutsche Wiedervereinigung) התרחש ב-3 באוקטובר 1990, כאשר שטחי גרמניה המזרחית, שעד האיחוד היו תחת שלטון קומוניסטי, אוחדו לתוך גרמניה המערבית הדמוקרטית.
↑  דגם "Melkus RS 1000" - מפרט  carsablanca.com/Oldtimer-Lexikon/Marke/Melkus/Modell/melkus-rs-1000/Variante/melkus-rs-1000
↑  דגם "Melkus RS 1000" auto.cz/melkus-rs-1000-supersport
↑  דגם "Melkus RS 1000" motor1.com/news/63725/soviet-bloc-cars-were-weird-melkus-rs-1000
↑  דגם "Melkus RS 1000" fastestlaps.com/models/melkus-rs-1000
| --- | --- |
בקרת זהויות :  GND: 4758134-7
מסיק

מוסקים בשומרון
מסיק הוא קטיף זיתים. הזית הוא פרי מר, ולא מתאים למאכל מיד לאחר המסיק. לכן הזיתים עוברים לתהליך כבישה (כדי להפיק זיתים כבושים למאכל) או לבית הבד לצורך  עצירת השמן (כלומר הפקת שמן הזית מהפרי). אדם הקוטף זיתים נקרא מוסק.
מועד המסיק

מועד מסיק הזיתים תלוי בזן הפרי, באזור בו העץ גדל והאם המטע הוא שלחין או בעל (כלומר מושקה או לא מושקה). בישראל נערך המסיק בדרך כלל בחודש אוקטובר.
מועד המסיק ומשטר ההשקיה בתקופה שלפני המסיק משפיעים על כמות היבול (משקל היבול לשטח, נמדד בטון לדונם מטע) ואחוז השמן בפרי (משקל השמן המופק חלקי משקל הפרי הכולל, נמדד באחוזים). ככל שהמסיק מאוחר יותר, אחוז השמן בפרי ומשקל היבול הכולל עולים. עם זאת, מסיק מאוחר כרוך גם בכמות גבוהה יותר של פרי שנשר. משטר השקיה נדיב בשבועות שלפני המסיק מעלה את משקל היבול הכולל, ויכול להעלות את כמות השמן המופק, אבל מוריד את אחוז השמן שבפרי (עקב עליית אחוז המים בזיתים).
במקרה של זיתים למאכל (זיתים כבושים), צבע הזית (ירוק או שחור-סגול) נקבע לפי מידת בשלות הפרי. כלומר, זיתים ירוקים הם למעשה זיתים שלא הגיעו להבשלה מלאה.
מועד המסיק > סֵרוּגִיוּת

עץ הזית הוא סירוגי, כלומר מניב את עיקר היבול אחת לשנתיים. עצי הזית נוטים להיות מסונכרנים מבחינה זו.
מכך משתמע כי רוב העצים באותו המטע יתנו יבול שופע בו-זמנית בשנה אחת, ויבול דל בשנה שלאחריה (למרות שיש יוצאים מהכלל). למעשה הסינכרון הוא על פני אזורים גדולים, ומתקיימת מחזוריות דו-שנתית בכמות היבול ברמה הארצית. במטעים מסוימים, כל שנה שנייה, היבול דל כל כך עד שאין טעם כלל לבצע מסיק.
ההסבר המקובל לתופעת הסירוגיות הוא שיצירת הפירות, ובפרט השמן שבפרי, כרוכה במאמץ גדול לעץ, ובשנה העוקבת העץ מתאושש מהמאמץ. ההסבר המקובל לסנכרון הוא שיש אירועים מתאמים. כלומר, כל עץ מתחיל עם מחזור דו-שנתי שאינו בהכרח מסונכרן עם שאר העצים. עם זאת, חמסין כבד בתקופת פריחת עצי הזית, למשל, עלול לגרום לנשירה מסיבית של הפרחים, מה שיגרום ליבול נמוך באותה השנה כמעט בכל העצים. לכן, בשנה שלאחריה, יתאפשר יבול גבוה בו-זמנית ברוב העצים.
נעשה מאמץ הן מצד החקלאים והן מצד אגרונומים ומדריכי חקלאות לצמצם את תופעת הסירוגיות, על ידי פיתוח ושימוש בזנים חדשים, הרכבות מתאימות, משטרי השקיה מדויקים ודישון משופר.
שיטות מסיק זיתים

ניתן למסוק זיתים הן באופן ידני והן בשיטות ממוכנות.
שיטות מסיק זיתים > מסיק ידני

המסיק הידני הוא הדרך המסורתית והעתיקה לקטיף זיתים. שיטה זו דורשת כוח אדם רב באופן יחסי ועדיין מקובלת בישראל ובמקומות רבים בעולם. שיטות מסיק ידני מאפשרות חיסכון עלויות במקומות בהם כוח האדם זול ועלות השיטות הממוכנות גבוהה. לזיתים המיועדים למאכל (לכבישה, בניגוד לזיתים לשמן) מתאים יותר מסיק ידני כיוון שהפרי פחות נפגע במהלך המסיק בשיטה זו (פגיעות בקליפת הפרי בזיתים לשמן פחות משמעותיות). כמו כן מועדף מסיק ידני באזורים בהם הטופוגרפיה המקומית או צפיפות העצים לא מאפשרים גישה נוחה לכלים מכנים. השיטה הידנית מאפשרת גם למסוק עצים שונים במועדים שונים, בהתאם לקצב הבשלת הפרי הטבעי בכל עץ.
דרך אחת למסיק ידני היא שימוש בסל (שבדרך כלל תלוי מלפנים או לצד הגוף), ולקטוף את הזיתים אחד-אחד שנקראת שיטת גרגור (כמו קטיף גרגירים) או בתנועות "חליבה" של הענפים. דרך אחרת היא פריסת יריעות (ניילון, בד, רשת או שק) על הקרקע שמתחת לעץ. שיטה זו מייעלת את התהליך: את הזיתים הנמסקים מפילים לקרקע, ובסוף המסיק של העץ אוספים את היריעות ושופכים את הזיתים שעליהן לתוך שקים או ארגזים. שימוש ביריעות מאפשר גם למסוק את הזיתים על ידי הכאה עם מקל על הענפים לשיטה זו קוראים "נקיפה". אפשר גם להשתמש בשיטת היריעות ללא יריעות, כלומר להפיל את הזיתים לקרקע באחת מהשיטות הנ"ל ואחר-כך לאסוף אותם. אמנם שיטה זו חוסכת את הצורך ביריעות, אולם איסוף הזיתים שנפלו לאדמה עשוי לגזול זמן רב. בנוסף, יש סכנה של איסוף זיתים שנשרו מהעץ באופן טבעי לפני המסיק. אלה עלולים לפגום באיכות ובטעם של שמן הזית או הזיתים הכבושים.
כדי לאפשר מסיק ידני מומלץ שהעצים במטע יהיו גזומים לגובה נמוך יחסית. אפשר אמנם למסוק ידנית גם עצים בגובה מעל 4 מטר, למשל על ידי שימוש בסולמות, אולם תוך מחיר של האטה משמעותית בקצב המסיק. צפיפות גבוהה של עצים במטע בדרך כלל לא מפריעה למסיק ידני.
שיטות מסיק זיתים > מסיק בשיטות ממוכנות

השיטות הממוכנות יעילות יותר מבחינת זמן עבודה ודרישות כוח-אדם ביום המסיק. עלות המסיק הממוכן לחקלאי היא בדרך כלל גבוהה יותר ומאפשרת פחות גמישות בהתאמה של מועד המסיק לקצב הבשלת הפרי של העצים השונים במטע.